Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1643

b) Tárgyi feltételek: A foglalkozások megtartásához alapvetően csendes, nyugodt helyiségre van szükség, szokásos csoportszobai felszereltséggel (mágneses tábla, székek, matracok). A gyakorlatok specifikus eszközi, tárgyi igénye részletesen a folyamattervben, a megadott szakirodalmakban, illetve a mellékletben található. Melléklet Óraszám Tartalom Részletezés (Eszközigény) 1.-2. Hogyan szólítsalak? A diákok körben ülnek, az első gyerek elmondja a saját nevét és becenevét, a következő megismétli a becenevét és mondja a saját teljes- és becenevét, a következők sorban elismétlik az előttük elhangzott beceneveket, mielőtt a sajátjukat mondják. (Memóriajátékkal egybekötött ismerkedés) Innen jöttem… Mindenki megmutatja Magyarország térképén saját lakóhelyét és egy választott jelet is rajzol oda. Egy-két mondattal be is mutathatja nevezetességeit, számára fontos jellemzőjét. A játék után közösen felidézhetik, kinek a jele van az adott település mellett. (Eszköz: Magyarország térkép, tábla, írószer) Az én családom Szóbeli bemutatás helyett érdekesebb például „Amerikából jöttem…” játékkal bemutatni a szülők, testvérek foglalkozását. 9.-10. Testkép vizsgálata Ajánlott az Emberi Alakrajzok Tesztje (Garner- Garfinkel), amennyiben ez nem áll rendelkezésre, lerajzoltatható a diákokkal saját alakjuk, amilyennek magukat látják, illetve azt, amilyennek szeretnék látni. Összehasonlításként meg lehet kérni őket, hogy rajzolják le a másikat, így az önmagáról és a társa által róla készült rajz összevethető. Az értékelésnél fontos szempont a percípiált és a valós, valamint a percípiált és az ideális testkép összehasonlítása. (Eszköz: megfelelő számú kérdőív, vagy papír, rajzeszközök) 19.-20. Azt szeretem benned, hogy… Az Üzenet játék egyik formája. A diákok egymásnak tetszőleges számú üzenetet írnak, feladó és címzett nélkül. Az üzeneteknek úgy kell kezdődniük, hogy „Azt szeretem Benned, hogy…” és a folytatásból kiderülhessen, ki írta, kinek. Az üzeneteket egy helyre gyűjtik a játék során és a pedagógus olvassa fel, a címzett jelentkezik az üzenetéért (a csoport is kitalálhatja, kinek szól) és kitalálja, kitől kapta. (Eszköz: papírok, íróeszközök) * Természetesen ezek a leírások inkább csak iránymutató javaslatok, a pedagógus saját kompetenciáján, képzettségén belül és csoportját ismerve változtathat rajtuk. Ajánlott irodalmak jegyzéke (játék-, gyakorlat- és tesztgyűjtemények) 1. Bagdy E., Telkes J., 1988, Személyiségfejlesztő módszerek az iskolában, Tankönyvkiadó, Budapest 2. Bánki M. Cs., Flamm Zs., 1992, Agyteszt 1-2, Biográf, h.n. 3. Barrett ,J., Williams, G.,1990, Teszteld önmagadat, Jószöveg Műhely Könyvkiadó, Budapest 4. Dúll A., Varga K., 1994, Általános pszichológiai gyakorlatok I. Percepció és képzelet, Tanulás és emlékezés, Nemzeti Tankönyvkiadó, Budapest 5. Dúll A., Varga K., 1994, Általános pszichológiai gyakorlatok II. Motiváció és emóció, Figyelem, Gondolkodás és tudat, Nemzeti Tankönyvkiadó, Budapest 6. Gabnai K., 1993, Drámajátékok gyermekeknek, fiataloknak, felnőtteknek, Marcibányi Művelődési Központ, Budapest 7. Heit G. (szerk.), 1980, Önismereti játékok és beszélgetések, NPI, Budapest 8. Rudas J., 1990, Delfi örökösei. Önismereti csoportok: elmélet, módszer, gyakorlatok, Gondolat, Budapest 9. Tóth L., 2000, Pszichológiai módszerek a tanulók megismeréséhez, Kossuth Egyetemi Kiadó, Debrecen

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes